****Sak 2. Den politiske situasjonen****

*Forslag til uttalelse fra Jan Refsnes, Sandnes SV*

# Reforhandling av EØS-avtalen, en nødvendighet

# Utviklingen av EØS-avtalen har fått et omfang som går langt utover det som ble forespeilet da avtalen ble inngått og har gitt oss store problemer på arbeidslivsområdet.

# Samtidig blir den nordiske modellen tiljublet for sine prestasjoner med hensyn til vekst og utvikling de siste 30 årene. Faktorer som trekkes fram i denne diskusjonen er god barnehagedekning, god gratis utdanning, gratis helsevesen og sterke, men omstillingsvillige og ansvarlige fagforeninger og en arbeidsplass som er tuftet på faste og trygge arbeidsforhold. Ikke noe av dette er på EUs kravliste. Så hva har skjedd. Nå handler det om å svekke fagforeninger og å redusere den offentlige investering i folk og arbeidsstyrke.

De siste 10 til15 årene, også under den rødgrønne samarbeidsregjeringen, har situasjonen i arbeidslivet godt fra vondt til verre. Dagligdagse rapporter om sosialdumping, arbidskriminalitet, slavearbeid, store skatteunndragelser og svart arbeid er blitt normen. Svart arbeid representerer et samfunnsproblem ved at det offentlige taper inntekter. I Norge utgjør den svarte økonomien 420 milliarder kroner, eller 14 prosent av brutto nasjonalprodukt.

For å prøve å bøte på dette settes det sammen tverrfaglige arbeidsgrupper med politi, skatteetater, arbeidstilsyn, Lo representanter og andre. Uten at situasjonen vil kunne endres.

Politiske partier og LO sentralt snakker om å bruke handlingsrommet mer aktiv for å bekjempe sosialdumping og arbidskriminalitet.

Til dette er det å si, handlingsrommet har vært der fra dag en, den dagen EØS avtalen ble undertegnet, men det var aldri en intensjon å bruke den, og vil også i framtiden aldri være noe som aktivt vil kunne brukes. EUs og dermed også EØS utvikling har dramatisk endret styrkeforholdet i fagbevegelsens disfavør.

Det handler om å skape trygghet i arbeidslivet. EØS-avtalen og EUs domstoler kan og skal ikke få mulighet til å tvinge Norge til å svekke arbeidsmiljøloven, endre tariffavtaler eller overkjøre FNs ILO-forpliktelser.

På bakgrunn av dette må  deler av EØS avtalen som gjelder arbeidslivsavtalen blir reforhandlet eller tatt ut i sin helhet og ber myndighetene sørge for at demokratiske avgjørelser ligger til grunn for beslutninger som gjelder arbeidslivet, ikke diktat fra EU og EØS.